GameSpy

GameSpy buvo internetinių keleto žaidėjų kompiuterinių žaidimų serverių tiekėjas. „GameSpy“ taip pat buvo internetinis kompiuterinių ir video žaidimų žurnalas.

2014 m. duomenimis, nuo pat programinės įrangos pasirodymo jos paslaugomis naudojosi daugiau kaip 800 kompiuterinių žaidimų leidėjų ir kūrėjų.

Istorija 
Įmonės įkūrimo ištakos siekia žaidimo „Quake“ fanų tinklalapio įsteigimą 1996 m.; išleidus keleto žaidėjų serverių naršyklę šiam žaidimui – „QSpy“, jos įkūrėjas Mark Surfas licencijavo šią programinę įrangą „GameSpy“ prekės ženklo vardu ir pristatė kitiems kompiuterinių žaidimų leidėjams. Tuo pačiu buvo įkurta įmonė „GameSpy Industries“, kuri rūpinosi šios paslaugos bei tinklalapių Planet Network ir GameSpy.com palaikymu.

2000 m. „GameSpy“ buvo įsigyta „IGN Entertainment“.

2012 m. rugpjūtį „GameSpy Industries“ padalinys (kuris buvo atsakingas už „GameSpy“ paslaugas) buvo įsigytas mobiliesiems įrenginiams skirtų žaidimų kūrėjo „Glu Mobile“. „IGN“ (tuomet valdoma bendrovės „News Corporation“) išlaikė teises į GameSpy.com tinklalapį. 2013 m. vasarį naujasis „IGN“ savininkas „Ziff Davis Inc.“ uždarė „IGN“ antraeilius tinklalapius, tarp kurių buvo ir GameSpy.com. Po to, 2014 m. balandžio mėn., sekė pranešimas, skelbiantis, jog „GameSpy“ platforma bus uždaryta tų pačių metų gegužės 31 d.

Veikimo procesas 
Programos veikimo procesas vyksta taip: naudotojas pasirenka iš sąrašo kompiuterinį žaidimą, kurį nori žaisti, tada programa parsiunčia žaidimų serverių sąrašą iš „GameSpy“ pagrindinio serverio. Programa pateikia žaidimo serveriui užklausas viena po kitos priimti reikiamą kiekį žaidėjų, pateikti serverio informaciją ir nustatyti serverio gaišties laiką (žr. ping).

Kita savybė yra automatinis įdiegtų žaidimų atnaujinimas.

Programos sudedamosios dalys 
„GameSpy“ programinė įranga susidėjo iš šių dalių:

 GameSpy Arcade – serverių paieškos variklis
 GameSpy 3D – serverių paieškos variklis
 Roger Wilco – balso pokalbių įrankis

GameSpy Arcade 
GameSpy Arcade yra pagrindinis programinės įrangos komponentas, palaikantis pirmojo asmens šaudykles, vaidmenų ir strateginius žaidimus. Yra nemokama trial versija ir mokama komercinė versija.

Keletas žymesnių palaikomų žaidimų:

 Age of Empires serija / Age of Mythology
 America's Army
 ArmA 2
 ArmA 3
 Baldur’s Gate serija
 Battlefield serija
 Borderlands
 Call of Duty
 Command & Conquer 3: Tiberium Wars
 Command & Conquer: Red Alert 2
 Command & Conquer: Renegade
 Counter-Strike
 Crysis
 Doom 3
 Empire Earth 2
 Empire Earth 3
 Fallout Tactics
 Flight Simulator X
 Ghost Recon: Advanced Warfighter
 Half-Life
 Halo: Combat Evolved
 Heroes of Might & Magic 4
 Knights of Honor
 Neverwinter Nights
 Painkiller
 Quake II / Quake III Arena
 Return to Castle Wolfenstein / Wolfenstein: Enemy Territory
 Saints Row 2
 Sid Meier’s Civilization II, III und IV
 S.T.A.L.K.E.R.
 Star Wars: Battlefront
 Stronghold / Stronghold Crusader / Stronghold Legends
 Test Drive Unlimited
 Unreal ir Unreal Tournament serijos

GameSpy 3D 
GameSpy 3D palaiko beveik išimtinai tik pirmojo asmens šaudykles. Yra nemokama trial versija ir mokama komercinė versija.

Keletas žymesnių palaikomų žaidimų:
 Battlefield 1942
 Command & Conquer: Renegade
 Medal of Honor
 Operation Flashpoint
 Return to Castle Wolfenstein
 Serious Sam
 No One Lives Forever
 Baldur's Gate 2
 Quake
 Quake II
 Quake III Arena
 Unreal
 Unreal Tournament
 Half-Life
 Daikatana
 Rainbow Six: Rogue Spear
 Blood II: The Chosen
 Hexen 2
 Heretic 2
 Turok 2: Seeds of Evil

Išnašos

Nuorodos 
 Oficiali svetainė
 GameSpy Arena 
 GameSpy SDK (Powered by GameSpy)

Svetainės
JAV įmonės